ToekomsVenster: Laat u koninkryk kom | Maroela Media
Lees Matteus 6:10a
Hier kom ons weer by iets wat vir mense wat self “godjies” wil wees, baie moeilik is om te laat gaan.
Om te sterf aan jou koninkryk is om te sterf aan die reg om enigiets te besit. Dit is ‘n erkenning dat jy jouself, met alles wat God aan jou toevertrou het, onder sy beheer stel, want Hy alleen is die regmatige Eienaar van alles. Dit is om te sterf aan die idee dat jy vir jouself en jou gesin moet sorg en daarom self beheer moet neem oor hoe jy geld verdien, waar jy jou geld en hoe jy besigheid doen. Dit is om te erken dat jy nou onder die Vader se sorg is en daarom net kan doen wat Hy vir jou wys om te doen, met die wete dat Hy vir jou en jou gesin sal sorg.
Dit is om te aanvaar Hy het vir jou gawes en vermoëns gegee waarmee jy diensbaar kan wees in sy koninkryk, om Hom te verteenwoordig en te verheerlik. Daarom is jy net ‘n rentmeester van alles wat na jou kant toe kom. Jy kan dus nie daarmee maak wat jy wil nie; jy moet sy leiding soek oor waar Hy dit wil gebruik of nodig het.
Gedagte vir die dag: Jy het God nodig
As n nie gristen, hoe gemaak om nie die tjol te ontvang nie of moet ek heeltemal unlike?
Ons stel dan voor dat jy nie op die berigte klik of dit lees indien dit onder die “stiltetyd”-kategorie gepubliseer is nie.
Johan Katzke · 4 jaar gelede
Die gebed. Laat U Koningkryk kom kan realiseer in die lewe van hul wat reeds in hulself gesterwe het (erken hy /sy het ń Verlosser nodig). Die geestelike jy sien deur die Woord wat in die Koningkryk is en deur geloof kan dit ń realiteit word in sy/haar fisiese wêreld !